News Update: ตลาดหุ้นจีนเปิดบวก หลังหยุดยาวตรุษจีน แรงกดดันด้านกฎระเบียบลดลง CSI 300 เพิ่มขึ้นกว่า 1% แต่ความกังวลด้านเศรษฐกิจ-หนี้อสังหาฯ ยังคงอยู่ - FINNOMENA
ตลาดหุ้นจีนเปิดบวก นักลงทุนกลับมาไล่ซื้อหุ้นหลังหยุดยาววันตรุษจีน ขณะที่แรงกดดันด้านกฎระเบียบในหุ้นกลุ่มเทคโนโลยีจีนเริ่มผ่อนคลายลง
7 ก.พ. 2565

ตลาดหุ้นจีนเปิดบวก นักลงทุนกลับมาไล่ซื้อหุ้นหลังหยุดยาววันตรุษจีน ขณะที่แรงกดดันด้านกฎระเบียบในหุ้นกลุ่มเทคโนโลยีจีนเริ่มผ่อนคลายลง
เช้านี้ (7 ก.พ.) ดัชนี CSI 300 พุ่งขึ้นมา 1.23% ด้านดัชนี Shanghai Composite เพิ่มขึ้น 1.61 % ขณะที่ดัชนี Shenzhen Component ปรับตัวขึ้นมา 0.82% อย่างไรก็ตาม ตลาดหุ้นฮ่องกงปรับตัวลงเล็กน้อย โดยดัชนี Hang Seng ปรับลดลง 0.6% หลังพุ่งขึ้นเกือบ 3% ในวันศุกร์ที่ผ่านมา (4 ก.พ.)
ผลตอบแทนเดือน ม.ค.ในปีนี้ของหุ้นจีน ทำสถิติแย่ที่สุดในรอบหลายปี จากความกังวลเกี่ยวกับเศรษฐกิจที่อ่อนแอและปัญหาหนี้ในภาคอสังหาฯ แม้ธนาคารกลางจีนจะส่งสัญญาณใช้นโยบายผ่อนคลายทางการเงินก็ตาม
ผลตอบแทนของตลาดหุ้นจีนที่สวนทางกับตลาดหุ้นโลก ทำให้หุ้นจีนแผ่นดินใหญ่อาจต้องดิ้นรนเพื่อให้ทันโมเมนตัมขาขึ้นหลังความสัมพันธ์ (Correlation) กับหุ้นทั่วโลกอ่อนตัวลง เว้นแต่ว่าผู้กำหนดนโยบายจะดำเนินการเพิ่มเติมเพื่อฟื้นฟูความเชื่อมั่นของนักลงทุน
อ้างอิง:
https://www.cnbc.com/2022/02/07/asia-stocks-mainland-china-markets-reopen-ukraine-currencies-oil.html
https://www.bloomberg.com/news/articles/2022-02-07/china-s-stocks-rally-after-holidays-tracking-offshore-gains?srnd=premium-asia&sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
จีน
ตลาดหุ้นจีน
หุ้นจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA